**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta**

**2018. gada 20. marta noteikumos Nr. 170 “Samaksas noteikumi valsts akciju sabiedrībai “Ceļu satiksmes drošības direkcija”**

**par deleģēto valsts pārvaldes uzdevumu izpildi”” (VSS-889)**

**I.  Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | **-** | - | - | - |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums: | 09.10.2019. |
|  |  |
| Saskaņošanas dalībnieki: |  Tieslietu ministrija, Finanšu ministrija, Satiksmes ministrija |
|    |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus: |  |  Tieslietu ministrija, Satiksmes ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **IEBILDUMI** |  |  |
| 1. | √ Noteikumu projekta 1.4. apakšpunkts.1.4. Izteikt 6.punktu šādā redakcijā:“6. Ceļu satiksmes drošības direkcija katru gadu līdz 1. maijam iesniedz Iekšlietu ministrijai un Valsts policijai zvērināta revidenta parakstītu apliecinājumu par iepriekšējā saimnieciskajā gadā apmaksāto izdevumu atbilstību šo noteikumu prasībām un noslēgtā deleģēšanas līguma noteikumiem.”.√ Anotācija. | **Satiksmes ministrija (30.09.2019.)****(iebildums)**Lūdzam aizstāt Noteikumu projekta 1.4.punktā skaitli un vārdu “1.maijam” ar skaitli un vārdu “31.maijam”, ņemot vērā, ka uzņēmuma gada pārskata iesniegšanas datums ir 31.maijs. | **Iebildums ņemts vērā.** | √ Precizēts noteikumu projekta 1.4. apakšpunkts.1.4. Izteikt 6.punktu šādā redakcijā:“6. Ceļu satiksmes drošības direkcija katru gadu līdz 31. maijam iesniedz Iekšlietu ministrijai un Valsts policijai zvērināta revidenta parakstītu apliecinājumu par iepriekšējā saimnieciskajā gadā apmaksāto izdevumu atbilstību šo noteikumu prasībām un noslēgtā deleģēšanas līguma noteikumiem.”.√ Precizēta anotācija. |
| 2. | √ Noteikumu projekta 2.punkts.“2. Šo noteikumu 1.3.apakšpunktā ietvertie grozījumi samaksas kritērijos piemērojami arī uz samaksu par 2019. gadu.” √ Anotācija. | **Satiksmes ministrija (30.09.2019.)****(iebildums)**Izteikt Noteikumu projekta 2.punktu šādā redakcijā: “2. Noteikumi stājas spēkā 2020. gada 1. janvārī.” Ņemot vērā, ka tuvojas jau 2019. gada beigas, uzskatām, ka lietderīgāk būtu jauno kārtību piemērot no nākamā gada. Papildus lūdzam atbilstoši sniegtajiem iebildumiem, precizēt arī Noteikumu projekta anotāciju. | **Iebildums ņemts vērā.**  | √ Noteikumu projekta 2. punkts.“2. Noteikumi stājas spēkā 2020. gada 1. janvārī.”√ Precizēta anotācija. |
| 3. | Noteikumu projekta 2.punkts.2. Šo noteikumu 1.3.apakšpunktā ietvertie grozījumi samaksas kritērijos piemērojami arī uz samaksu par 2019. gadu.  | **Tieslietu ministrija (27.09.2019.)****(iebildums)**Projekta 2. punkts nosaka, ka noteikumu projekta 1.3. apakšpunktā ietvertie grozījumi samaksas kritērijos piemērojami arī uz samaksu par 2019. gadu.Norādām, ka saskaņā ar Oficiālo publikāciju un tiesiskās informācijas likuma 9. panta ceturto daļu normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Izņēmumus no vispārējā principa var paredzēt tikai likumā. Tā kā noteikumu projekts nav likumprojekts, tad noteikumu projekta atpakaļejoša spēka paredzēšana nav pieļaujama.Tāpat vēršam uzmanību, ka saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 110.2.2. apakšpunktu gadījumā, ja grozījumu noteikumu projektam nav spēkā stāšanās noteikuma, grozījumus numurē kā noteikumu projekta punktus. Projekta 2. punkts neatbilst šai prasībai. Līdz ar to lūdzam precizēt projektu.Papildus norādām, ka atbilstoši Ministru kabineta 2018. gada 20. marta noteikumu Nr. 170 ''Samaksas noteikumi valsts akciju sabiedrībai "Ceļu satiksmes drošības direkcija" par deleģēto valsts pārvaldes uzdevumu izpildi'' (turpmāk – MK noteikumi Nr. 170) 4. punktam izdevumus valsts akciju sabiedrībai "Ceļu satiksmes drošības direkcija" Valsts policija sedz no attiecīgajam saimnieciskajam gadam šim mērķim piešķirtajiem valsts budžeta līdzekļiem, maksājot reizi mēnesī par iepriekšējo mēnesi saskaņā ar valsts akciju sabiedrībai "Ceļu satiksmes drošības direkcija" sagatavotu rēķinu. Tādējādi MK noteikumi Nr. 170 paredz, ka maksājumi par iepriekšējiem 2019. gada mēnešiem jau ir veikti.Ievērojot minēto, lūdzam svītrot projekta 2. punktu vai attiecīgi to precizēt. | **Iebildums ņemts vērā.**  | √ Noteikumu projekta 2.punkts.“2. Noteikumi stājas spēkā 2020. gada 1. janvārī.” |
| 4. | Anotācijas I sadaļas 2. punkts. | **Tieslietu ministrija (27.09.2019.)****(iebildums)**Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija) 14.3. apakšpunktu anotācijas I sadaļas 2. punktā norāda aprakstošu informāciju par projekta būtību, necitējot projektā ietvertās normas. Anotācijas I sadaļas 2. punktā šobrīd ir citēts projekta 1.3. un 1.4. apakšpunkts. Ievērojot minēto, lūdzam precizēt projekta anotācijas I sadaļas 2. punktu un norādīt tajā informāciju par tiesiskā regulējuma mērķi un būtību atbilstoši instrukcijas 14.3. apakšpunktam, necitējot projektā ietvertās normas. | **Iebildums ņemts vērā.** | Precizēts anotācijas I sadaļas 2. punkts. |
|  |  | **PRIEKŠLIKUMI** |  |  |
| 1. | Anotācijas kopsavilkums.  | **Tieslietu ministrija (27.09.2019.)**Saskaņā ar instrukcijas 5.1 punktu projekta anotācijas kopsavilkuma apjoms nepārsniedz 500 zīmes bez atstarpēm. Norādām, ka šobrīd projekta anotācijas kopsavilkums pārsniedz 500 zīmes bez atstarpēm. Ievērojot minēto, lūdzam precizēt projekta anotācijas kopsavilkumu atbilstoši instrukcijas 5.1 punktam. | **Priekšlikums ņemts vērā.** | Precizēts anotācijas kopsavilkums. |
| 2. | Anotācijas VI sadaļa. | **Tieslietu ministrija (27.09.2019.)**Lai parādītu tiesību akta projekta leģitimitātes kontekstu, anotācijas VI sadaļai ir jāatspoguļo sabiedrības līdzdalības forma un saturs. Arī gadījumā, ja normatīvā akta tiešais adresātu loks ir pietiekami šaurs, sabiedrības locekļiem var būt vispārīga ieinteresētība par regulējuma saturu *(Smiltēna A., Bloma I. Tiesību akta projekta ietekmes sākotnējā izvērtēšana. [B.v.]: Valsts kanceleja, 2014, 74.,78. lpp.)*. Vēršam uzmanību, ka projekta anotācijas VI sadaļā nav informācijas par sabiedrības līdzdalību. Ievērojot minēto, lūdzam attiecīgi precizēt anotācijas VI sadaļu. | **Priekšlikums ņemts vērā.** | Precizēta anotācijas VI sadaļa. |
| 3. | Noteikumu projekts:1.1. Izteikt 2.1.apakšpunktu šādā redakcijā:“2.1. tehnisko līdzekļu uzstādīšana un to darbības nodrošināšana, lai fiksētu pārkāpumus, neapturot transportlīdzekli:”. | **Finanšu ministrija (27.09.2019.)**Attiecībā uz MK noteikumu projektu - šobrīd MK 2018.gada 20.marta noteikumu Nr.170 “Samaksas noteikumi valsts akciju sabiedrībai "Ceļu satiksmes drošības direkcija" par deleģēto valsts pārvaldes uzdevumu izpildi” (turpmāk – noteikumi Nr.170) 2.1 apakšpunkts paredz:“Valsts policija Ceļu satiksmes drošības direkcijai sedz izdevumus par šādu valsts pārvaldes uzdevumu izpildi: 2.1. tehnisko līdzekļu uzstādīšana un to darbības nodrošināšana, lai fiksētu pārkāpumus, neapturot transportlīdzekli. Deleģēšanas līgumā paredzētajās vienas tehniskā līdzekļa darbības dienas izmaksās iekļauj:”.Noteikumu projekts paredz izteikt noteikumu Nr.170 2.1.apakšpunktu šādā redakcija: “2.1. tehnisko līdzekļu uzstādīšana un to darbības nodrošināšana, lai fiksētu pārkāpumus, neapturot transportlīdzekli.”. Vēršam uzmanību, ka šobrīd piedāvātajā redakcijā saturiski iztrūkst sasaiste ar 2.1.1.apakšpunktu. Priekšlikums precizēt 2.1.apakšpunktu šādā redakcijā: “2.1. tehnisko līdzekļu uzstādīšana un to darbības nodrošināšana, lai fiksētu pārkāpumus, neapturot transportlīdzekli. Izdevumos iekļauj:”. | **Priekšlikums ņemts vērā.** | Precizēts noteikumu projekts:1.1. Izteikt 2.1.apakšpunktu šādā redakcijā:“2.1. tehnisko līdzekļu uzstādīšana un to darbības nodrošināšana, lai fiksētu pārkāpumus, neapturot transportlīdzekli. Izdevumos iekļauj:”. |
| 4. | Anotācijas kopsavilkums.  | **Finanšu ministrija (27.09.2019.)**Anotācijas sadaļā “Tiesību akta projekta anotācijas kopsavilkums” ir nepieciešams precizēt teikumu “Noteikumu projekts stājas spēkā tā parakstīšanas brīdī”, kas nav korekts. Saskaņā ar Oficiālo publikāciju un tiesiskās informācijas likuma 7. panta pirmo un otro daļu Ministru kabineta noteikumi, instrukcijas vai ieteikumi stājas spēkā nākamajā dienā pēc to izsludināšanas, ja pašā tiesību aktā nav noteikts cits tā spēkā stāšanās termiņš. Ministru kabineta noteikumus, instrukcijas vai ieteikumus izsludina, tos publicējot oficiālajā izdevumā. Tādējādi lūdzam precizēt teikumu šādā redakcijā “Noteikumi stājas spēkā nākamajā dienā pēc to publicēšanas Latvijas Republikas oficiālajā izdevumā "Latvijas Vēstnesis".Vienlaikus vēršam uzmanību, lai arī MK noteikumu projekts paredz, ka turpmāk Iekšlietu ministrija pārbaudes vairs neveiks par apmaksāto izdevumu atbilstību noteikumu Nr.170 prasībām, ilgtermiņa saistībām ceļu satiksmes pārkāpumu fiksēšanas tehnisko līdzekļu darbības nodrošināšanai, kā arī noslēgtā deleģēšanas līguma noteikumiem, taču saskaņā ar Likuma par budžetu un finanšu vadību 46. panta pirmo daļu budžeta finansētu institūciju vadītāji ir atbildīgi par budžeta līdzekļu efektīvu un ekonomisku izlietošanu atbilstoši paredzētajiem mērķiem. Kā arī saskaņā ar Valsts pārvaldes iekārtas likuma regulējumu, deleģējot pārvaldes uzdevumus, par funkcijas izpildi kopumā atbild attiecīgā publiskā persona. | **Priekšlikums ņemts vērā.****Atbildības jautājumi atspoguļoti deleģēšanas līgumā.** | Precizēts anotācijas kopsavilkums. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_ A.Strode

16.10.2019 8:21

1290